Ukrainada ustiga kislota quyilgan mansabdor ayol vafot etdi

Xerson shahar kengashi mansabdori Yekaterina Gandzyuk shifoxonada halok bo‘ldi. Bu haqda Facebook’dagi unga bag‘ishlangan sahifada ma’lum qilindi, deb yozadi “RIA Novosti”.

Yoz oyida politsiya Xerson shahar kengashi xodimi ustidan noma’lum shaxs sulfat kislotasi quyib yuborganligini ma’lum qilgan edi.
Kuyish jarohatlarini olgan jabrlanuvchi shifoxonaga yotqizilgan. Ukraina milliy politsiyasi mazkur ish bo‘yicha olti nafar gumonlanuvchi qo‘lga olinganligini ma’lum qilgan edi. Sud to‘rt kishini hibsga olgan.
Rada deputati Yelena Sotnik Facebook’da Yekaterinaning qotillari topilmaganligi va jazolanmaganligini ma’lum qilgan.